Sodba Sodišča (drugi senat) z dne 10. julija 2025 (predlog za sprejetje predhodne odločbe Kammergericht - Nemčija) – kazenski postopek zoper WBS GmbH
(Zadeva C-635/231, WBS GmbH)
(Predhodno odločanje – Pravosodno sodelovanje v kazenskih zadevah – Evropski preiskovalni nalog – Direktiva 2014/41/EU – Člen 2(c)(ii) – Pojem ‚drug pristojni organ, ki deluje kot preiskovalni organ v kazenskem postopku‘ – Pristojnost odreditve zbiranja dokazov v skladu z nacionalnim pravom – Ukrepi hišne preiskave, za katere je potrebna odobritev s strani preiskovalnega sodnika – Člen 6(1) in (2) – Pogoji za izdajo evropskega preiskovalnega naloga)
Jezik postopka: nemščina
Predložitveno sodišče
Kammergericht
Stranka v kazenskem postopku v glavni stvari
WBS GmbH
Ob udeležbi:
Generalstaatsanwaltschaft Berlin
Izrek
Člen 2(c)(ii) Direktive 2014/41/EU Evropskega parlamenta in Sveta z dne 3. aprila 2014 o evropskem preiskovalnem nalogu v kazenskih zadevah
je treba razlagati tako, da
je upravni organ, ki ga opredeli država izdajateljica in ki v obravnavanem primeru deluje kot preiskovalni organ v kazenskem postopku ter katerega preiskovalne ukrepe, ki pomenijo poseg v temeljne pravice zadevne osebe, mora v skladu z nacionalnim pravom predhodno odobriti pravosodni organ, mogoče opredeliti kot „odreditveni organ“ v smislu te določbe.
____________
1 UL C, C/2024/934.